**Opdatering af Europas mest succesfulde SUV:  Den nye Tiguan gør klassen mere elektrisk og mere dynamisk**

* **Nummer 1.** Tiguan erden mest solgte SUV i Europa og er i dag den mest succesrige Volkswagen på verdensplan
* **Plug-in-hybrid.** Den nyeTiguan eHybridkan køre udelukkende på strøm med hastigheder op til 130 km/t og dermed fungerer som nulemissionskøretøj
* **Premium-performance.** Volkswagen R har udviklet den mest køredynamiske Tiguan nogensinde: Tiguan R med 320 hk
* **R-model med nyt differentiale.** Firehjulstrækket med selective-wheel-torque-control løfter køredynamisk Tiguan til et helt nyt niveau
* **IQ.DRIVE-systemet ”Travel Assist”.** Den nye Tiguan kan efter ønske assistere føreren med styring, opbremsning og acceleration ved en hastighed på op til 210 km/t
* **Opkoblet Tiguan.** Den nye modulopbyggede infotainmentplatform (MIB3) kobler SUV’en op onlinemed omverdenen
* **Twindosing til TDI-motorerne.** Et dobbelt SCR-katalysatorsystem reducerer NOx-emissioner fra turbodieselmotorerne markant
* **Opdateret design.** Tiguans design er defineret ved at være karakterstærkt, ikonisk og autentisk. Nu har Volkswagen gjort stilen endnu skarpere.
* **En SUV med et fleksibelt drivlinjeprogram.** Tiguan imponerer med topmoderne eHybrid-, TSI- og TDI-drivlinjer
* **Suveræn trækkraft.** Med en anhængervægt på op til 2,5 ton egner Tiguan sig perfekt til at trække bådtrailere eller hestetrailere.

Volkswagens Tiguan er den mest solgte SUV i Europa og en af de mest solgte på verdensplan. Hidtil er der produceret over 6 millioner eksemplarer, og i 2019 var Tiguan med ca. 911.000 solgte igen den mest efterspurgte model fra mærket og fra hele Volkswagen-koncernen. Nu får bestselleren en grundig opdatering. Ralf Brandstätter, nyudnævnt CEO for Volkswagen-mærket udtaler: ”Med anden generation af Tiguan skød vi i 2016 vores globale SUV-offensiv i gang, og den lagde fundamentet for en lang række af succesrige modeller på verdensplan. Nu tager Volkswagen næste skridt og elektrificerer, digitaliserer og opkobler den nye Tiguan. Dermed er den kompakte SUV klædt på til en ny tids udfordringer.”

**Den nye Tiguan – et nyt teknologisk højdepunkt.** På alle teknologiske parametre tager den succesfulde SUV et markant spring frem: Volkswagen elektrificerer Tiguan med en ny, topmoderne plug-in-hybriddrivlinje (245 hk systemydelse). For første gang kommer SUV'en også som selvstændig sportslig Tiguan R-model med en 320 hk stærk TSI-motor, og eksperterne fra Volkswagen R har udviklet et nyt firehjulstræk, der med selektiv momentfordeling til hvert af de fire hjul gør den nye topmodel ekstremt dynamisk. Ved hjælp af twin-dosing har Volkswagen gjort TDI-turbodieselmotorerne i den nye Tiguan til nogle af de reneste forbrændingsmotorer i verden. Det er ikke kun indenfor drivlinjer, at Tiguan har nyt at byde på. Med introduktionen af Travel Assist-system kan den nye Tiguan være delvist selvkørende op til 210 km/t, og med den nyeste generation af infotainmentsystemer (MIB3) er Tiguan udstyret med en bred vifte af onlinebaserede tjenester og funktioner. En anden nyhed er et 480 watt lydsystemfra lydspecialisterne Harman Kardon. Derudover har Volkswagen digitaliseret betjeningen af klimafunktionerne med touch-slidere og touch-flader. Og sidst, men ikke mindst, guider de nye ”IQ.LIGHT-LED-matrixforlygter” (ekstraudstyr) føreren af den nye Tiguan mere sikkert og komfortabelt gennem natten.

**Allrounderen blandt SUV’erne.** Den nye Tiguan er en ægte allrounder præcist som sine forgængere. En autentisk SUV, der kan klare en anhængervægt på op til 2,5 ton og en Volkswagen, der klarer alle situationer i hverdagens kørsel mere perfekt end nogensinde før takket være det nye udvalg af drivlinjer, assistent- og infotainmentsystemer.

**Et helt nyt frontdesign.** Rent optisk kan man blandt andet genkende den opdaterede Tiguan på den nydesignede front. Klaus Zyciora, designchef for Volkswagen-koncernen og Volkswagen-mærket beskriver det: ”Det nye frontdesign med den markante SUV-kølergrill skaber et visuel link til større SUV-modeller som Touareg eller den nordamerikanske Atlas Cross Sport. Her har Tiguan fået et mere suverænt og selvsikkert udtryk.” Motorhjelmen er højere, mens den nye kølergrill og LED-forlygterne er blevet bredere. Det nye VW-logo er integreret i midten, og de markante stødfangere har også fået nyt design. På bagenden lægger man særligt mærke til Tiguan-modelbetegnelsen, som nu er placeret i midten under VW-logoet, mens 4MOTION-modelbetegnelsen på bagenden af modeller med firehjulstræk også har fået nyt udseende.

**Nye drivlinjesystemer**

**eHybrid med 245 hk og nulemissionskørsel.** Volkswagen har sammensat et nyt udvalg af innovative hølteknologiske drivlinjer til Tiguan. Et af højdepunkterne i den forbindelse er den nye Tiguan eHybrid, der er udstyret med en plug-in-hybriddrivlinje (systemydelse: 245 hk). Tiguan eHybrid er en vigtig del i elektrificeringen af Volkswagens modelprogram. Til det udtaler Dr. Frank Welsch, som er Volkswagens øverste chef for teknisk udvikling: ”Vi har konstrueret drivlinjekonceptet på en måde, så Tiguan eHybrid altid starter i det elektriske ”E-Mode”, når der er tilstrækkeligt med strøm på batteriet. Den kan køre ca. 50km på en batteriopladning ifølge WLTP-normen. Dermed vil de fleste af vores kunder kunne tilbagelægge deres gennemsnitlige daglige kørsel rent elektrisk. Og det er det, det handler om. Lokal nulemission i praksis!” Ved hjælp af en hybridindstilling, som kan konfigureres intuitivt, er det desuden muligt at lagre tilstrækkeligt med strøm på en lang køretur, så man efterfølgende kan køre emissionsfrit i et byområde frem til slutdestinationen. Tiguan eHybrid kan køre rent elektrisk med op til 130 km/t, og i ”Hybrid”-indstillingen hjælper elmotoren den effektive TSI-motor (turbobenzinmotor med direkte indsprøjtning) ved acceleration. Kombinationen af el- og forbrændingsmotor giver i denne Hybrid-indstilling en helt særlig, fascinerende stærk og kultiveret kraftudfoldelse, da elmotoren fungerer som en ekstra booster. ”GTE-”indstillingen, som aktiveres via en knap ved siden af DSG-gearvælgeren, byder på en helt særlig dynamik. I ”GTE”-indstillingen arbejder både elmotoren og TSI-motoren for at levere den maksimale systemydelse på 245 hk.

**Twin-dosing renser.** De øvrige drivlinjetyper er også karakteriseret ved at være udrustet med en række innovative løsninger, der reducerer forbrug og emissioner. Et eksempel er de yderst populære TDI-motorer til Tiguan, der fremover er udstyret med to SCR-katalysatorer med hver deres separate AdBlue-indsprøjtning – den såkaldte twin-dosing. Dermed reducerer Volkswagen NOx-emission markant i forhold til foregående model. SCR-katalysator nummer 1 er placeret tæt på motoren, og dermed opnår den sin optimale driftstemperatur allerede kort efter start. Det gør, at NOx-emissionerne reduceres meget hurtigt – og derudover er placeringen tæt på motoren også en fordel ved kørsel med lav belastning. SCR-katalysator nummer 2 er placeret i bilens bund, og den større afstand til motoren gør, at udstødningen foran den anden katalysator er op til 100 grader celsius koldere. Denne SCR-katalysator arbejder derfor særligt optimalt ved kraftig belastning, fx ved hurtig kørsel eller ved kørsel med anhænger. Uafhængigt af motorens drift sikrer twin-dosing, at en af de to SCR-katalysatorer altid arbejder i det optimale temperaturområde, og at kvælstofoxiderne dermed efterbehandles på en særligt effektiv måde og omdannes til vand og harmløst kvælstof.

**R med dynamik** Den 320 hk stærke TSI-motor i den første Tiguan R er en helt ny drivlinje til Tiguan-modelserien. ”Tiguan R er en spændende tilføjelse til modelprogrammet. Den har alle de egenskaber, som man kender og forventer af en R-model: dynamik, der også egner sig til kørsel på racerbane kombineret med en uindskrænket anvendelighed i dagligdagen og et kraftfuldt designudtryk,” forklarer Jose Capito, der er chef for Volkswagen R. Til den nye R-model har Volkswagen R ikke bare tilpasset EA888 evo4-motoren – den nyeste version af 2,0 TSI-high-performance-motoren – til Tiguan, men også udviklet et nyt firehjulstræk kaldet for ”R-Performance Torque Vectoring”. Det fordeler ikke kun motorkraften variabelt mellem for- og bagakslen men også mellem venstre og højre baghjul. Sådan fungerer det: Differentialet fra det velkendte 4MOTION-firehjulstræk overfører kraften til venstre og højre baghjul i forholdet 50:50 – begge hjul drives altså med samme drejningsmoment (selv når de via differentialet drejer med forskellig hastighed i sving). Det selektive-momentstyringssystem kan derimod variere fordelingen af drejningsmomentet mellem begge baghjul som skitseret. I fagsprog er der her tale om torque vectoring. Da kraften kan fordeles individuelt til hver af de fire hjul, bliver der ved kørsel gennem sving overført op til 100 % af trækkraften til det hjul, der er yderst i svinget. Dette gør køreegenskaberne markant mere adrætte. Fordelingen af motorkraften bestemmes af det aktuelle ratudslag, speederens position, G-påvirkningen, karrosseriets krængning og hastigheden. Føreren kan desuden justere firehjulstrækkets fordeling af motorkraften og de stabiliserende assistentsystemers effekt via den standardmonterede køreprofilvalg-funktion (indstillinger: Comfort, Sport, Race, Individual, Offroad, Snow og Offroad-Individual) og via touch-slideren til DCC-undervognen. Føreren kan vælge den mest dynamiske indstilling ”Race" ekstra hurtigt via R-knappen på det nyudviklede multifunktionsrat i Tiguan R.

**Nye betjenings- og infotainmentsystemer**

**Digitale touch-flader i stedet for knapper og regulatorer.** I interiøret har Volkswagen integreret et helt nyt modul med touch-funktion til klimaanlægget. Ud over touch-fladerne er der også store touch-slidere med lys til blæser- og temperaturregulering. Touch-fladerne bruges også til funktioner som sædevarme, elbagrude og elopvarmet forrude og til åbning af menuen for regulering af klimaanlægget. Det nye multifunktionsrat er også blevet digitaliseret og fås som ekstraudstyr med touch-paneler og -slidere med lys. Der sidder USB-C-porte med lys under betjeningsmodulet til klimaanlægget.

**MIB3-infotainmentanlæg og trådløst App-Connect.** Tiguan imponerer teknologisk også med nye MIB3-infotainmentsystemer, der er online med adgang til forskellige tjenester og tjenesteydelser. Ved hjælp af en Online-Connectivity-Unit (OCU) med integreret eSIM omfatter det udvidede udvalg af funktioner i MIB3-systemerne også onlinetjenesterne fra ”We Connect” (forberedt til tidsmæssigt ubegrænset brug) og ”We Connect Plus” (forberedt til gratis brug i Europa i 1 eller 3 år). Afhængigt af udstyret har MIB3-systemerne desuden nye features som fx en naturlig stemmebetjening, adgang til streamingtjenester (fx Apple Music™) samt mulighed for en række individuelle indstillinger til hver bruger af bilen, som kan gemmes i clouden via Volkswagen ID og kaldes frem i andre Volkswagen biler. En anden nyhed er den nu trådløse integrering af apps via App-Connect Wireless til Apple CarPlay™ og Android Auto™.

**Lydsystem fra Harman Kardon.** Volkswagen har sammen med lydspecialisterne Harman Kardon udviklet et nyt premium-lydsystem (ekstraudstyr) til Tiguan. Det omfatter 10 kraftige højttalere og en 480 W forstærker. Lyden kan tilpasses individuelt med fire foruddefinerede lydscenarier. Tung bas, krystalklar diskant og en knivskarp talegengivelse, der giver en fascinerende lydoplevelse.

**Nye assistent- og lyssystemer**

**Travel Assist****som nyt IQ.DRIVE-system.** Volkswagen har samlet diverse assistentsystemer under betegnelsen IQ.DRIVE. Tiguan tager nu assisteret kørsel til et nyt niveau takket være Travel Assist, der for første gang tilbydes i denne model. Systemet kombinerer den adaptive fartpilot og Lane Assist og kan overtage styring, opbremsning og acceleration af den nye Tiguan ved hastigheder fra 0 km/t (med DSG) og 30 km/t (manuel gearkasse) og op til 210 km/h (føreren har stadig ansvaret for kontrollen over SUV’en). Når Travel Assist er aktiv, skal føreren have hænderne på rattet, og det registrerer Tiguans elektronik via kapacitive elementer i rattet.

**Den forudseende adaptive fartpilot.** Den nyeste generation af den adaptive fartpilot ACC tager på forudseende vis også hensyn til lokale hastighedsanvisninger, bymæssig bebyggelse, vejkryds og rundkørsler. Derudover medtager assistentsystemet også signalerne fra frontkameraet samt navigationssystemets GPS- og kortdata i reguleringen. Tiguans ACC viser på eksemplarisk vis, at også velkendte assistentsystemer hele tiden videreudvikles og bliver mere intelligente.

**Intelligente forlygter.** Tiguan tilbydes for første gang med IQ.LIGHT–LED-matrixforlygter. Den nye Tiguan er den fjerde Volkswagen efter Touareg, Passat og Golf med dette LED-lyssystem, der betegnes som et af de bedste af sin slags i verden. Forskellige og til dels interaktive lysfunktioner aktiveres via en matrix med 24 LED’er pr. forlygtemodul og projiceres ned på vejbanen. En anden feature, der nu fås for første gang til Tiguan, er en animeret ”viskende” blinklysfunktion i LED-blinklyset, som er en del af IQ.LIGHT – LED-matrixforlygterne.

**Nye udstyrslinjer**

**”Tiguan” (ikke I DK), ”Life”, ”Elegance”, ”R-Line”.** Volkswagen har også sammensat udstyrslinjerne på ny og givet dem nye betegnelser. Over basismodellen med udstyrsbetegnelsen ”Tiguan” følger den mere omfattende udstyrede ”Life”-version. På næste udstyrstrin kan man enten gå i en mere eksklusiv retning med ”Elegance” eller i en mere sportslig retning med ”R-Line”. Standardudstyret i alle Tiguan-versioner omfatter blandt andet LED-forlygter, det proaktive passagerbeskyttelsessystem i forbindelse med Front Assist, læderbeklædt multifunktionsrat med varme, et Ready2Discover infotainmentsystem med 8” touchskærm samt We Connect og We Connect Plus. Allerede i ”Life”-udstyrsvarianten er features som Light Assist (fjernlysassistent), ACC (adaptiv fartpilot), tagræling og airconditionanlæg (Climatronic) samt 17” aluminiumsfælge med som standard. Topudstyrsvarianterne ”Elegance” og ”R-Line” har begge desuden detaljer som IQ.LIGHT – LED-matrixforlygter, Digital Cockpit (digitale instrumenter med et skærmmål på 10”), ambientebelysning i flere farver og vinterpakke inklusive elopvarmet rat som standard. ”Elegance” har derudover bagklap med elektrisk åbning og lukning samt sølveloxeret tagræling. (Alle udstyrseksempler gælder for det tyske marked; der kan forekomme afvigelser i andre lande.)

**Specielle udvendige detaljer på Tiguan R.** R-programmet fra Volkswagen R har sit eget eksklusive univers af udstyr og sportslige detaljer. Versionen med betegnelsen R er altid den stærkeste model i modelrækken, og Volkswagen R udvikler desuden altid et individuelt udstyr til disse modeller. Det gælder også den 320 hk stærke Tiguan R, hvor det eksklusive udvendige udstyr (blandt andet) omfatter særlige stødfangere, en special diffusor bagpå, bredere hjulkasser og 21” letmetalfælge ”Estoril”.

**Specielt udstyr i Tiguan R.** Det særlige R-udstyr fuldendes blandt andet med et ekstra kraftfulde 18" ventilerede bremseskiver, en 10 mm sænket DCC-undervogn med ny afstemning og adaptivt regulerede støddæmpere, køreprofilvalg tilpasset specielt til R-modellen, ESC, der kan deaktiveres, det komplet nyudviklede firehjulstræk med R-Performance Torque Vectoring samt et specielt sportsudstødningssystem med fire synlige afgangsrør og kromrørhaler. Tiguan R vil desuden som ekstraudstyr kunne fås med et udstødningssystem i titanium fra sportsudstødningsspecialisterne Akrapovič.

**Specielt indvendigt udstyr i R-modellen.** Indvendigt adskiller Tiguan R sig primært med nye specialudviklede topsportssæder med integrerede hovedstøtter, der både optisk og ergonomisk passer perfekt til bilens dynamiske karakter. Af andre features kan nævnes digitale instrumenter (Digital Cockpit) med R-logo og integreret laptimer, R-specifikke dekorindlæg (Carbon Grey) og panellister foran med lys og R-logo. Interiøret fuldendes af det nye R-sportsrat med en R-knap til direkte aktivering af ”Race”-indstillingen og sportsligt udformede skiftekontakter til manuel styring af den ligeledes standardmonterede 7-trins DSG-gearkasse.